ΚΑΝΟΝΙΣΜΟΣ ( ΕΟΚ ) αριθ . 2246/91 ΤΗΣ ΕΠΙΤΡΟΠΗΣ της 26ης Ιουλίου 1991 σχετικά με την έναρξη διαρκούς διαγωνισμού για τη διάθεση για ειδικές χρήσεις μη μεταποιημένης σουλτανίνας εσοδείας 1989

Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,

Έχοντας υπόψη :

τη συνθήκη για την ίδρυση της Ευρωπαϊκής Οικονομικής Κοινότητας,

τον κανονισμό ( ΕΟΚ ) αριθ . 426/86 του Συμβουλίου της 24ης Φεβρουαρίου 1986 περί κοινής οργανώσεως της αγοράς των μεταποιημένων προϊόντων με βάση τα οπωροκηπευτικά ( 1 ), όπως τροποποιήθηκε τελευταία από τον κανονισμό ( ΕΟΚ ) αριθ . 1943/91 ( 2 ), και ιδίως το άρθρο 8 παράγραφος 7,

τον κανονισμό ( ΕΟΚ ) αριθ . 1206/90 του Συμβουλίου της 7ης Μαΐου 1990 για τον καθορισμό των γενικών κανόνων του καθεστώτος ενισχύσεως στην παραγωγή στον τομέα των μεταποιημένων οπωροκηπευτικών ( 3 ), όπως τροποποιήθηκε από τον κανονισμό ( ΕΟΚ ) αριθ . 2202/90 ( 4 ), και ιδίως το άρθρο 6 παράγραφος 4,

Εκτιμώντας :

ότι σύμφωνα με το άρθρο 6 παράγραφος 2 του κανονισμού ( ΕΟΚ ) αριθ . 626/85 της Επιτροπής της 12ης Μαρτίου 1985 σχετικά με την αγορά, πώληση και αποθεματοποίηση από τους οργανισμούς αποθεματοποίησης μη μεταποιημένων σταφίδων και ξηρών σύκων ( 5 ), όπως τροποποιήθηκε τελευταία από τον κανονισμό ( ΕΟΚ ) αριθ . 3601/90 ( 6 ), τα προϊόντα αυτά, τα οποία προορίζονται για ειδικές χρήσεις που πρέπει να προσδιοριστούν, πωλούνται σε προκαθορισμένες τιμές ή μέσω διαγωνισμού -

ότι ο κανονισμός ( ΕΟΚ ) αριθ . 3205/85 της Επιτροπής ( 7 ) προβλέπει την πώληση με δημοπρασία μη μεταποιημένης σταφίδας που προορίζεται για ειδικές χρήσεις -

ότι οι ελληνικοί οργανισμοί αποθεματοποιήσεως κατέχουν ακόμη περίπου 20 500 τόνους μη μεταποιημένης σουλτανίνας εσοδείας 1989 - ότι τα προϊόντα αυτά δεν μπορούν να διατεθούν στην αγορά για ανθρώπινη κατανάλωση ως έχουν χωρίς να υπάρξει κίνδυνος να τη διαταράξουν - ότι πρέπει, εξάλλου, το μεγαλύτερο μέρος των προϊόντων αυτών να αποτελέσουν αντικείμενο διαρκούς δημοπρασίας για τη χρησιμοποίησή τους, όπως αυτή προβλέπεται από τον κανονισμό ( ΕΟΚ ) αριθ . 3205/85 -

ότι το ποσό της εγγύησης για τη μεταποίηση που προβλέπεται στο άρθρο 1 παράγραφος 4 του κανονισμού ( ΕΟΚ ) αριθ . 3205/85 θα έπρεπε να καθοριστεί συναρτήσει της τιμής στην αγορά των προϊόντων που προορίζονται για την ανθρώπινη διατροφή -

ότι τα μέτρα που προβλέπονται στον παρόντα κανονισμό είναι σύμφωνα με τη γνώμη της Επιτροπής Διαχείρισης Μεταποιημένων Προϊόντων με βάση τα Οπωροκηπευτικά,

ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ :

Άρθρο 1

1 . Οι ελληνικοί οργανισμοί αποθεματοποίησης που απαριθμούνται στο παράρτημα προβαίνουν στην πώληση, με διαρκή δημοπρασία, 20 500 τόνων, κατ' ανώτατο όριο, σουλτανίνας εσοδείας 1989 σύμφωνα με τις διατάξεις των κανονισμών ( ΕΟΚ ) αριθ . 626/85 και ( ΕΟΚ ) αριθ . 3205/85 .

2 . Ως ημερομηνία λήξεως της προθεσμίας υποβολής των προσφορών για την πρώτη μερική δημοπρασία καθορίζεται η 5η Αυγούστου 1991, ώρα 13.00 ( τοπική ώρα ).

3 . Η εγγύηση για τη μεταποίηση που αναφέρεται στο άρθρο 1 παράγραφος 4 του κανονισμού ( ΕΟΚ ) αριθ . 3205/85 καθορίζεται σε 45 Ecu ανά 100 χιλιόγραμμα καθαρού βάρους για τη σουλτανίνα .

Άρθρο 2

Ο παρών κανονισμός αρχίζει να ισχύει την 1η Αυγούστου 1991 . Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος .

Βρυξέλλες, 26 Ιουλίου 1991 . Για την Επιτροπή

Ray MAC SHARRY

Μέλος της Επιτροπής

( 1 ) ΕΕ αριθ . L 49 της 27 . 2 . 1986, σ . 1 . ( 2 ) ΕΕ αριθ . L 175 της 4 . 7 . 1991, σ . 1 . ( 3 ) ΕΕ αριθ . L 119 της 11 . 5 . 1990, σ . 74 . ( 4 ) ΕΕ αριθ . L 201 της 31 . 7 . 1990, σ . 4 . ( 5 ) ΕΕ αριθ . L 72 της 13 . 3 . 1985, σ . 7 . ( 6 ) ΕΕ αριθ . L 350 της 14 . 12 . 1990, σ . 54 . ( 7 ) ΕΕ αριθ . L 303 της 16 . 11 . 1985, σ . 6 .

ΠΑΡΑΡΤΗΜΑ

Κατάλογος των οργανισμών αποθεματοποίησης που αναφέρονται στο άρθρο 1 του παρόντος κανονισμού

ΣΟΥΛΤΑΝΙΝΑ

1 . ΚΣΟΣ, Κανάρη 24, Αθήνα, Ελλάδα .

2 . Ένωση Γεωργικών Συνεταιρισμών Ηρακλείου Κρήτης, Ηράκλειο Κρήτης, Ελλάδα .

3 . Ένωση Γεωργικών Συνεταιρισμών Μεσσαράς, Μοίρες Ηρακλείου Κρήτης, Ελλάδα .

4 . Ένωση Γεωργικών Συνεταιρισμών Μονοφατσίου, Ασήμι Ηρακλείου Κρήτης, Ελλάδα .